**Т Е Х Н И Ч Е С К И С П ЕЦ И Ф И К А Ц И Я ПО ОБОСОБЕНА ПОЗИЦИЯ № 4**

**„Транспортно обслужване на ученици, участващи в ученически игри през учебната 2018/2019г.“**

за обществена поръчка с предмет:

**„Транспортно обслужване по пет обособени позиции:**

**Обособена позиция № 1:** „Транспортно обслужване на деца, участващи в летни училища по проект № BG05M9OP001-2.004-0042 „Комплекс за социално-здравни услуги за деца и семейства”;

**Обособена позиция № 2:** „Транспортно обслужване на деца от детските градини по проект BG05M2OP001-3.001-0044 „Интеграционни мерки за повишаване училищната готовност на децата в община Габрово”;

**Обособена позиция № 3:** „Транспортно обслужване на ученици I – IV клас, участващи в „Летни занимания 2019“ през месеците юни и юли 2019 г.”;

**Обособена позиция № 4:** „Транспортно обслужване на ученици, участващи в ученически игри през учебната 2018/2019 г.“

**Обособена позиция № 5:** „Транспортно обслужване на деца и младежи, участващи в „Приеми ме на село“ през 2019 г.”

1. **ПРЕДМЕТ НА ОБЩЕСТВЕНАТА ПОРЪЧКА ПО ОБОСОБЕНА ПОЗИЦИЯ № 4**

Предметът на настоящата обществена поръчка по обособена позиция № 4 е„Транспортно обслужване на ученици при провеждане на ученически игри през учебната 2018/2019 г.“

1. **ЦЕЛ И ОБХВАТ НА ОБЩЕСТВЕНАТА ПОРЪЧКА ПО ОБОСОБЕНА ПОЗИЦИЯ № 4**

С поръчката се възлага транспортно обслужване - специализиран превоз за учениците, участващи в ученически игри през учебната 2018/2019 г:

Транспортът се осъществява с цел обезпечаване на провеждането на ученически игри по видове спорт, съгласно Правила за провеждане на ученически игри 2018/2019. Те се провеждат в 4 /четири/ етапа: Общински, Областен, Зонален и Национален.

**Максимална стойност на поръчката за обособена позиция № 4**:8 333,33 лева (осем хиляди триста тридесет и три лева) без ДДС или **10 000** лева (десет хиляди лева) с ДДС.

1. **СРОК И МЯСТО ЗА ИЗПЪЛНЕНИЕ НА ОБЩЕСТВЕНАТА ПОРЪЧКА ПО ОБОСОБЕНА ПОЗИЦИЯ № 4**

Срокът за изпълнение на поръчката е **от момента на сключване на договора до 30.06.2019 г.**

Превозът се осъществява съобразно предварително представен график три дни преди провеждането на съответното спортно събитие.

Място на изпълнение на територия на Република България, съобразно с предварително представени графици за отделните потребности от транспортно обслужване за конкретното спорно събитие, с оглед постигнатите резултати от участниците във всеки един етап по различните спортове.

Срокът и мястото на изпълнение са обвързани от представянето на участниците по различните видове спортове в предшестващия етап и класирането им за последващи етапи.

**Възложителят може да променя маршрутите и разписанията при промяна в броя на пътуващите деца, неподходящи метерологични условия за осъществяване на превоза, настъпването на обстоятелства, които възпрепядстват осъществяването на превоза или променят начина на извършване на същия или промяна в графиците за провеждане на ученически игри.**

**ИЗИСКВАНИЯ ПРИ ИЗПЪЛНЕНИЕТО НА ПОРЪЧКАТА**

1. Случаен превоз на учениците се извършва от водачи, които отговарят на изискванията на чл. 68а, ал. 1 от *НАРЕДБА № 33 от 3.11.1999 г. за обществен превоз на пътници и товари на територията на Република България.*

2. Превозът на учениците се извършва само с автобуси, на които е извършен предпътен преглед за проверка на техническата изправност и за които има издадени документи в съответствие с чл. 68б от *НАРЕДБА № 33 от 3.11.1999 г. за обществен превоз на пътници и товари на територията на Република България.*

3. Изпълнителят е длъжен:

3.1. да извършва превоза на учениците, участващи в ученически игри през учебната 2018/2019, в съгласно предоставените му графици;

3.2. да извършва превоза качествено и в срок;

3.3. да осигурява технически изправни автобуси, в добро санитарно-техническо състояние и изправно осветление и отопление;

3.4. да заменя във възможно най-кратък срок автобус, повредил се по време на извършване на превоза, в случай че дефектът не може да се отстрани от шофьора на място с оглед навременното пристигане на учениците;

3.5. да не допуска в автобусите, осъществяващи превоза, предмет на настоящия договор, да се превозват пътници извън посочените от Възложителя в поименните списъци правоимащи.

3.6. да уведоми незабавно Възложителя, ако изпълнението на превоза е невъзможно поради независещи от него причини;

3.7. да носи пълна отговорност за работата и действията на своите работници, както и работниците, управляващи наетите от него автобуси;

3.8. Да съгласува маршрутните разписания с компетентните органи и да представи съгласуваните документи на Възложителя.